钦定古今图书集成/明伦汇编/氏族典/第274卷 > 王府尹
## 钦定古今图书集成/明伦汇编/氏族典/第274卷 > 王府尹

按《名山藏方技记﹕》，王府尹亡其名，亦不知何许人也。
梦人授之书曰﹕：“读吾书可衣绯，不止衣绿。”他日拾得
一书于道，视之，青乌家言也。玩读久之，乃以地理闻。
尝为禹州同知，汉庶人购求不应，曰﹕：须诏旨乃以府
尹名闻。会成祖方有事，寿陵曰﹕：“吾政求此人。”遂入为
定陵地。陵前有小阜，劝上去之，上曰﹕：“何者？”曰﹕：“恐妨皇
嗣。”上问﹕：“无后乎？”曰﹕：“恐偏出耳。”上曰﹕：“偏出何害？”遂不复
去。后累世皆验其人，官至顺天尹。